**Bakı Dövlət Universitetinin Fizika fakültəsi** — Bakı Dövlət Universitetinin Fizika fakültəsi.

Tarixi
------

Fizika fakültəsinin əsası 1919-cu ildə Bakı Dövlət Universitetinin tibb fakültəsinin nəzdində fizika kafedrasının yaradılması ilə qoyulmuşdur. 1920-ci ildə Fizika-riyaziyyat fakültəsi yaradılmış, ilk dekanı prof. V. F.Razdorski olmuşdur. 1958-ci ildən Fizika fakültəsi müstəqil fəaliyyətə başlamış, dekanı dos. Mədət Sərdarlı olmuşdur. Sonrakı illərdə fakültənin dekanı vəzifəsində prof. Kəriş Köçərli (1963–1965), prof. Abdulla Muxtarov (1965–1967), prof. Əlicavad Cavadov (1967–1970), prof. Faiq Sadıxov (1973–1978), prof. Sabir Hacıyev (1978–1988), prof. Əhməd Abdinov (1988–1989), prof. Qəhrəman Ağayev (1989–1994), prof. Rəsul Muradov (1994–2004), prof. Rasim Məmmədov (2004–2012) çalışmışlar. 2012-ci ildən fakültənin dekanı prof Məhəmmədəli Ramazanovdur.

Haqqında
--------

Fakültədə təhsil forması əyanidir. Fənnlər Azərbaycan, rus və ingilis dillərində tədris olunur. Fakültədə 2 ixtisas (fizika və fizika müəllimi) üzrə 1013 tələbə, o cümlədən, "Fizika" ixtisası üzrə 444 (azərbaycan bölməsində 359, rus bölməsində 31, ingilis bölməsində 54), "Fizika müəllimliyi" ixtisası üzrə 569 (azərbaycan bölməsində 502, rus bölməsində 67) bakalavriat səviyyəsində təhsil alır. 17 ixtisas üzrə 103 nəfər magistratura (o cümlədən \_\_ Fziikanın tədrisi 9) səviyyəsində təhsil alır. Hazırda 39 nəfər doktoranturada (o cümlədən, fəlsəfə doktoru üzrə 19 nəfər, elmlər doktoru üzrə 20 nəfər) təhsil alır. Fakültədə 9 kafedra, 2 elmi-tədqiqat və 26 tədris laboratoriyası fəalliyyət göstərir. Hazırda fakültədə təhsil alan tələbə və magistrantlarla 85 nəfər professor-müəllim heyəti çalışır. Onlardan 2-si AMEA-nın müxbir üzvü, 23-ü elmlər doktoru, professordur.

Kafedralar
----------

1. Ümumi fizika və Fizikanın tədrisi metodikası kafedrası
2. Optika və molekulyar fizika kafedrası
3. Nəzəri fizika kafedrası
4. Maddə quruluşu kafedrası
5. Bərk cisimlər fizikası kafedrası
6. Yarımkeçiricilər fizikası kafedrası
7. Fiziki elektronika kafedrası
8. Astrofizika kafedrası
9. Nanomaterialların kimyəvi fizikası kafedrası

Laboratoriyalar
---------------

1. Mexanika-molekulyar fizika
2. Elektrik
3. Optika
4. Atom fizikası
5. Nüvə fizikası
6. Radiofizika
7. Yarıkeçiricilər fizikası
8. Yarıkeçiricilərin texnologiyası
9. Emissiya elektronikası
10. Vakuum texnikası və plazma elektronikası
11. İfrat yüksək tezliklər elektronikası
12. Astrofizika
13. Nanomaterialların kimyəvi fizikası

Təhsil
------

1993-cü ilə kimi fizika fakültəsinin bakalavriat səviyyəsində kadrların hazırlığı "Fizika" və "Tətbiqi fizika" ixtisasları üzrə, 1994-cü ildən "Fiziki elektronika", 2005-ci ildən əlavə olaraq "Fizika" və "Astronomiya" ixtisasları üzrə aparılmışdır. 2009-cu ildə etibarən kadr hazırlığı yalnız "Fizika" və "Fizika" müəllimliyi" ixtisasları üzrə aparılır. 1997–98-ci tədris ilindən magistratura təhsil səviyyəsində kadr hazırlığına başlanmışdır.

Fakültənin 9 kafedrasında fizikanın aktual problemləri üzrə elmi-tədqiqat işləri aparılır. Həmin işlərin mühüm nəticələri müntəzəm keçirilən elmi seminarlarda və fakültənin elmi şurasında geniş müzakirə olunur və dövri mətbuatda nəşr olunurlar.

Məzunlar
--------

Fakültənin bir çox məzunları Respublikada tanınmış alimlərdir: akademik M. K. Kərimov AMEA-nın prezidentidir, N. A. Quliyev, B. M. Əsgərov, F. M. Həşimzadə, A. M. Paşayev, E. Y. Salayev, AMEA-nın akademikləridir, T. C. Cəfərov, S. A. Hacıyev, R. H. Hüseynov, V. A. Hüseynov, A. İ. Muxtarov, Y. M. Seidov, V. İ. Tahirov, B. H. Tağıyev, AMEA-nın müxbir üzvləridir. Professorlar R. R. Rzayev (Yüksək enerjilər fizikası institutu, Serpuxov), B. K. Kərimov (Moskva Dövlət Universiteti), F. P. Kəsəmənli (Sankt Peterburq Politexnik İnstitutu), V. V. Evseev (Elmi Nəzəri İnstitut, Dubna), R. M. İmanov (Kristalloqrafiya İnstitutu, Moskva) və b. Fizika fakültəsinin məzunları kimi elmdə böyük uğurlar qazanmışlar. Dünya şöhrətli fizik, Nobel mükafatı laureatı Lev Landau 1922–1924-cü illərdə fizika-riyaziyyat fakültəsində təhsil almışdır.

İstinadlar
----------

Həmçinin bax
------------

* BDU

| ⛭Bakı Dövlət Universiteti |
| --- |
| Fakültələri | Beynəlxalq münasibətlər və iqtisadiyyat • Biologiya • Coğrafiya • Ekologiya və torpaqşünaslıq • Filologiya • Fizika • İnformasiya və sənəd menecmenti • Geologiya • Hüquq • Jurnalistika • Kimya • Mexanika-riyaziyyat • Sosial elmlər və psixologiya • Şərqşünaslıq • Tarix • Tətbiqi riyaziyyat və kibernetika. **Keçmiş:** Fizika-riyaziyyat • Geologiya-coğrafiya • İlahiyyat |
| Rektorları | Vasili Razumovski (1919–1920) • Sergey Davidenkov (1920–1923) • Aleksandr Qulyayev (1923–1926) • Tağı Şahbazi Simurğ (1926 – may 1929) • Müseyib Şahbazov (22 iyun 1929 – avqust 1929) • Vladimir Yelpatyevski (1929) • Maqsud Məmmədov (1929–1930) • Məmmədkazım Ələkbərli (1934–1935) • Bala bəy Həsənbəyov (1935–1937) • Əziz Əliyev (1937) • Cəbrayıl Ələsgərov (1937–1941) • Şamil Əliyev (1941–1944) • Abdulla Qarayev (1944–1950) • Cəfər Hacıyev (1950–1954) • Yusif Məmmədəliyev (1954–1958) • Şəfaət Mehdiyev (1958–1965) • Mehdi Əliyev (1965–1970) • Faiq Bağırzadə (1970–1987) • Yəhya Məmmədov (1987–1989) • Cəmil Quliyev (1989–1990) • Mirabbas Qasımov (1990–1992) • Firudin Səməndərov (1992–1993) • Murtuz Ələsgərov (1993–1996) • Misir Mərdanov (1996–1998) • Abel Məhərrəmov (1999–2018) • *Firudin Qurbanov (2018-2019)* • Elçin Babayev (2019-) |
| Digər | Qazax filialı • Şəki filialı • Gənc İstedadlar liseyi • "Bakı Universiteti" qəzeti • "Mənim universitetim" filmi • "Bizim universitet" filmi • Konfutsi İnstitutu • TDV BTL • Yunus Əmrə İnstitutu Bakı Türk Mədəniyyət Mərkəzi • İqtisadiyyat və Humanitar Kolleci |